Klein Bonaire

Geografia 
Klein Bonaire ta situá en frente di Kralendijk riba un distansia di 800 meter ku un área di 6 km². E ta relativamente plat i no ta subi mas ku dos meter riba nivel di laman. 

E úniko strukturanan riba e isla ta algun ruina di kas di katibu (strukturanan chikitu, di un solo kamber ku ta data for di e periodo di sklabitut di e region), i un refugio chikitu habrí riba playa ku mirada pa Boneiru. E isla no tin awa koriente ni fasilidatnan sanitario.

 Historia 
Na 1868, Klein Bonaire a wòrdu bendí ku Angel Jeserun i a keda den mannan privá te 1999. Durante e periodo aki a kita e palunan nativo, loke a resultá den un kresementu di mata di mondi riba henter e isla. E desaroyo di Klein Bonaire A hasi intentu algun biaha promé ku su establesimentu komo un reserva marino pa desaroya Klein Bonaire, e último intento sin eksito tabata na 1995.

Hende lokal preokupá a uni pa salba e isla i a rekoudá fondo pa hasi esaki i asina The Fundation for the Preservation of Klein Bonaire (FPKB) a nase. Pa medio di esfuersonan di FPKB i otro partidonan konserní, i ku plaka di e Departamentu di Interior i Asuntunan di Reino di Hulanda, e Fondo Mundial di Naturalesa di Hulanda i FPKB, a logra kumpra e isla na 1999 pa 9 mion Florin Antiano ( US$5 mion).

Klein Bonaire awor ta forma parti di Parke Marino Nashonal di Boneiru. Plannan a largu plaso ta inkluí reintrodukshon di e vegetashon nativo.

 Flora i founa 
Asina mes ku e komposishon di espesie ta generalmente similar entre Boneiru i Klein Bonaire, e komposishon pa ku asamblea di piská na Klein Bonaire ta distinto.

Klein Bonaire ta rondoná pa un ref perifériko. Montastraea annularis tabata e koral mas komun mirá durante un enkuesta di 2011. Na 2023, un investigashon a evaluá e presensia di un malesa di refkoral (koral duru), yamá SCTLD (stony coral tissue loss disease) den Karibe Hulandes. A konkluí ku Klein Bonaire (i region di Kralendijk) ta eksperensia redukshon mas severo (25-50%) di refkoral. 

Klein Bonaire ta forma habitat permanentemente pa tortuga blanku (Chelonia mydas) i karèt (Eretmochelys imbricata). Klein Bonaire, entre otro, tambe ta habitat pa kawama (Caretta caretta) i okashonalmente flamingo durante temporada di brui, òf traha nèshi (kreadero).Bonaire’s Sea Turtles Playanan di Klein Bonaire ta alohá e konsentrashon mas altu di karèt i kawama ku ta brui den parti sùit di Karibe (ekskluí Panama).

E isla a wòrdu asigná pa BirdLife International komo un "Important Bird Area" (IBA) pasobra e ta sostené poblashonnan di espesie di para menasá òf di alkanse restringí, inkluyendo paloma di mondi (Patagioenas corensis), meuchi chikitu (Sternula antillarum) i chonchorogai (Elaenia martinica). E ta tambe un sitio di krio pa lopi pik diki (Anarhynchus wilsonia) i lopi blanku (Anarhynchus nivosus). 

 Galeria 

Category:Boneiru
Category:Isla
Kategoria:Important Bird Area